กรมปศุสัตว์ แนะนำเกษตรกรรับมือโรคสัตว์ที่สำคัญที่เกิดขึ้นตามฤดูกาล
นายสัตวแพทย์ บุญญกฤช ปิ่นประสงค์ ผู้อำนวยการสำนักควบคุมป้องกันและบำบัดโรคสัตว์ กรมปศุสัตว์ เปิดเผยถึงการรับมือโรคสัตว์ต่างๆ ที่เกิดขึ้นตามฤดูกาลที่สำคัญ ได้แก่ โรคปากเท้าเปื่อยในสัตว์กีบคู่ รวมถึงโรคคอบวม ปากเท้าเปื่อย ลัมปี สกิน และโรคไข้ขาดำ เนื่องจากสภาพอากาศที่เปลี่ยนแปลงในช่วงรอยต่อฤดูฝนไปสูฤดูหนาว จะมีผลต่อการปรับตัวของสัตว์ ทำให้สัตว์มีความไวต่อโรคได้ นอกจากนี้ ยังมีโรคที่เกิดกับสัตว์ที่ควรเฝ้าระวังคือ โรคพิษสุนัขบ้าในสุนัข หรือที่มักเกิดช่วงฤดูร้อน สุกร ได้แก่ โรคอหิวาต์แอฟริกาในสุกร โรคพีอาอาร์เอส โรคอหิวาต์สุกร และโรคปากเท้าเปื่อย แพะ แกะ ได้แก่ โรคแท้งติดต่อที่อาจมีความรุนแรงเมื่อติดต่อสู่คน ม้า ได้แก่ โรค African Horse Sickness สัตว์ปีก ได้แก่ Newcastle IBR และไข้หวัดนก อย่างไรก็ตาม เกษตรกรควรมีการเฝ้าระวังโรคทั้งเชิงรุกและเชิงรับ โดยการเฝ้าระวังเชิงรับจะเป็นการจัดทำระบบรายงานโรค เมื่อสงสัยว่าสัตว์ของตนเป็นโรคระบาดควรติดต่อเจ้าหน้าที่กรมปศุสัตว์ เพื่อลงพื้นที่ตรวจสอบแหล่งที่มาและเก็บตัวอย่างรอยโรคเพื่อดำเนินการวินิจฉัยโรคและควบคุมป้องกันโรคได้อย่างถูกต้อง หากสัตว์เกิดโรคต้องทำการการุณยฒาตสัตว์ โดยจะต้องมีคณะกรรมการในระดับต่างๆ ที่เกี่ยวข้องเข้ามาดูแลร่วมกัน หากสัตว์ล้มตายห้ามนำสัตว์ไปจำหน่าย เมื่อต้องขุดฝังซากระยะห่างจากปากหลุมจนถึงซากที่สูงที่สุดต้องห่างกันอย่างน้อย 50 เซนติเมตร ต้องพ่นยาฆ่าเชื้อและโรยปูนขาวและต้องให้ดินพูนสุงขึ้นจากพื้น 50 เซนติเมตร เพื่อป้องกันไม่ให้หลุมฝังซากระเบิดเมื่อเกิดแก๊สจากหลุมฝัง ทั้งนี้เกษตรกรสามารถติดต่อกรมปศุสัตว์ ได้ทาง Application DlD 4.0 และสายด่วนกรมปศุสัตว์ 063-225-6888 หรือติดต่อเจ้าหน้าที่กรมปศุสัตว์ใกล้บ้านโดยตรง